b'\n_START_ARTICLE_\nCamino (navegador web)\n_START_SECTION_\nHist\xc3\xb2ria\n_START_PARAGRAPH_\nA finals de l\'any 2001, Mike Pinkerton i Vidur Apparao van iniciar un projecte dins de Netscape per provar que el motor Gecko es podia integrar en una aplicaci\xc3\xb3 amb l\'API Cacao. A principis de 2002, Dave Hyatt, un dels creadors de Firefox, es va unir a l\'equip i van crear Chimera, una petita i lleugera "cobertura" de navegador. El nom de "Chimera" ve de l\'animal mitol\xc3\xb2gic Quimera, que era una barreja de varis animals. Als creadors els va semblar que representava un exemple clar del que era treballar amb codi Carbon/C++ interactuant amb codi Objective-C/Cocoa._NEWLINE_La primera versi\xc3\xb3 descarregable de Chimera 0.1 va ser publicada el 13 de febrer de 2002. Les primeres versions es van fer populars gr\xc3\xa0cies a la seva c\xc3\xa0rrega r\xc3\xa0pida de p\xc3\xa0gines en comparaci\xc3\xb3 amb els navegadors en moment dominants en Mac o la versi\xc3\xb3 5 d\'Internet Explorer._NEWLINE_Hyatt va ser contractat per Apple Computer a mitjans de 2002 per comen\xc3\xa7ar a treballar en el que es convertiria en Safari. Mentrestant, els desenvolupadors de Chimera van reunir un petit equip dins de Netscape, amb control i desenvolupament dedicats, per crear un avan\xc3\xa7 de la tecnologia de la marca Netscape per la confer\xc3\xa8ncia de MacWorld del gener de 2003. Tot i aix\xc3\xb2, dos dies abans de l\'espectacle, la direcci\xc3\xb3 d\'AOL va decidir abandonar tot el projecte. Tot i el contratemps, petit equip central de QA i desenvolupadors va llan\xc3\xa7ar Camino 0.7 el 3 mar\xc3\xa7 de 2003._NEWLINE_Mentre que la versi\xc3\xb3 0.7 era principalment una versi\xc3\xb3 impulsada per Netscape mantinguda pel codi obert, la versi\xc3\xb3 0.8 era, segons el seu desenvolupador en cap Pinkerton, "un triomf del codi obert i del proc\xc3\xa9s d\'obertura". Gent de tot el m\xc3\xb3n va ajudar al projecte amb peda\xc3\xa7os de seguretat, control de qualitat, detecci\xc3\xb3 d\'errors i disseny._NEWLINE_El mar\xc3\xa7 del 2006, el lloc web de Camino es va traslladar del domini mozilla.org de la Fundaci\xc3\xb3 Mozilla al domini caminobrowser.org del Projecte Camino._NEWLINE_Camino 1.0 va ser publicat el 14 de febrer de 2006, i va ser el primer navegador de la fam\xc3\xadlia Mozilla en apar\xc3\xa8ixer com a binari universal, gr\xc3\xa0cies, en gran manera als esfor\xc3\xa7os de Mark Mentovai, un dels desenvolupadors de Camino._NEWLINE_Camino 2.0 va ser publicat el 18 de novembre de 2009. Va introduir moltes noves caracter\xc3\xadstiques de interf\xc3\xadcie de navegador, incloent pestanyes m\xc3\xb2bils i vista pr\xc3\xa8via de pestanyes. Va ser el primer llan\xc3\xa7ament de Camino que complia amb la norma Acid2._NEWLINE_Amb el llan\xc3\xa7ament de Camino 2.1 l\'any 2011, els desenvolupadors van anunciar plans de transici\xc3\xb3 a WebKit per a futures versions, ja que Mozilla havia deixat de suportar la integraci\xc3\xb3 amb Gecko._NEWLINE_L\'\xc3\xbaltima versi\xc3\xb3 de Camino que va ser publicada va ser la 2.1.2, publicada el 14 de mar\xc3\xa7 de 2012._NEWLINE_El 30 de maig de 2013, Stuart Morgan va anunciar al blog de Camino havia arribat al seu final, i que s\'havia abandonat el projecte.'